Dannebrog

Le bandiera de Danmark es appellate Dannebrog, significante "le standardo del daneses". Illo es rubie con un cruce blanc que va al lateres del bandiera e es considerate le bandiera official le plus vetere ancora in uso in Europa. 

Bandieras con cruces es ante toto cognoscite in Europa del Nord, primarimente in le paises nordic (Islanda, Norvega, Svedia, Finlandia e le areas autonome le Insulas Aland e le Insulas Faroe). 

Le bandiera es dicite haber su origine del periodo de cruciadas danese in le annos 1100-1200. Le mytho dice que Dannebrog cadeva del celo durante le lucta del rege Valdemar Victoria (in danese: Valdemar Sejr) presso Lyndanisse (hodie: Tallinn) contra le estonianos in le 15 de junio 1219. 

Dannebrog es celebrate in Danmark le 15 de junio como die official de hissar le bandiera. 
alt=Le nave regal Dannebrog|thumb|Le nave regal de Danmark es appellate Dannebrog. Iste nave es numero duo e ha essite in function desde 1931.
Dannebrog anque es le nomine del nave regal, construite in Copenhagen e lanceate in 1931. Le nave functiona como residentia official e private pro le familia regal, quando illo face expeditiones estive in Danmark o visitas official in altere paises. Le presente nave regal es numero duo. Anque le prime, que esseva un nave de rotas, portava le nomine Dannebrog. Illo esseva in function 1879-1931.

Categoria:Bandieras
Categoria:Danmark